<classify> Goli pekee ya timu ya Pamba lilifungwa na John Kizure baada ya kuanganisha vyema pasi ya George William katika dakika ya 45.Akizungumzia mechi hiyo kocha wa Madini Juma Masoud aliwalaumu wachezaji wake kwamba makosa yao ndio yamesababisha kutoibuka na ushindi.Mpira ni mchezo wa makosa,tumefanya makosa tumewachia wenzetu wamepata nafasi mmoja na wameweza kutufunga. Sisi tumepata nafasi nyingi tumeshindwa kuzitumia ndio hali ya mchezo, alisema.Masoud ameahidi bado ana matumaini ya kupanda daraja la kwanza na kushinda mechi yake ya mwisho dhidi ya AFC mwishoni mwa wiki hii.Kwa upande wake kocha wa Pamba Salmin Kamau alisema kuwa amefurahishwa na ushindi wa vijana wake kwani waliajiandaa kushinda.Ushindi wa aina yoyote ile kwangu ni ushindi wa goli moja au matatu ni ushindi tu. Vijana wangu leo juzi wameonyesha kujituma licha ya kuwa tumepoteza nafasi nyingi sana kuliko wenzetu. Bado tuna tatizo la ushambuliaji, alisema.  <topic>: MICHEZO 